《庚辰正月偕素川刘子雨华族叔入都留寓从祖比部公邸舍》
清代·施谦吉

春风并辔意如何，上国年来更复过。霄汉雨晴双阙迥，岩城雪净六街和。

吹竽自愧文章旧，投辖终叨礼遇多。画省香消频剪烛，来朝还喜促朝珂。

作者简介：施谦吉(1658-1737)，字季吉,号抑隅。清无锡人。康熙三十二年(1693)举人。授中书,改宁都知县。清节有声。以病告归。著有《卧云阁稿》。